**PUBLIKACIJA O OBVEZNIH IZBIRNIH PREDMETIH**

**za šolsko leto 2019/2020**

*obvezno za učence 7., 8. in 9. razreda*

***Spoštovani učenci in starši!***

Osnovna šola Šenčur izvaja pouk **obveznih** izbirnih predmetov za učence **7., 8. in 9. razreda** in pouk **neobveznih** izbirnih predmetov, ki se bo v šolskem letu 2019/2020 izvajal za učence **4., 5., 6., 7., 8. in 9. razred (od. 7. do 9. drugi tuji jezik)**.

Tudi za bodoči  **1. razred smo ponudili neobvezni izbirni predmet** tuj jezik – angleščino.

**Izbirni predmeti** se ocenjujejo s številčnimi ocenami od 1 do 5 in so del razširjenega programa osnovne šole, za učence 1. razreda bo ocena opisna. Učenec lahko napreduje le, če ima pozitivne zaključne ocene pri vseh predmetih, tudi pri izbirnih. Znanje izbirnih predmetov se ne preverja na nacionalnem preverjanju znanja.

**Izbirni predmeti se izvajajo 1 uro tedensko, le tuji jeziki 2 uri tedensko.**

Vsebina izbirnih predmetov, ki jih ponujamo na naši šoli, je predstavljena v tej publikaciji, objavljeni na šolskih spletnih straneh, podrobnejši učni načrti predmetov pa so objavljeni na spletnih straneh Ministrstva za izobraževanje, znanost in šport RS:

- **obvezni** izbirni:

<http://www.mizs.gov.si/si/delovna_podrocja/direktorat_za_predsolsko_vzgojo_in_osnovno_solstvo/osnovno_solstvo/program/izbirni_predmeti_v_osnovni_soli>

- **neobvezni** izbirni: <http://www.mizs.gov.si/si/delovna_podrocja/direktorat_za_predsolsko_vzgojo_in_osnovno_solstvo/osnovno_solstvo/program/>

*Zakon o osnovni šoli določa, da učenec:*

- 7., 8. in 9. razreda izbere **dve uri** pouka **obveznih** izbirnih predmetov, lahko pa **tudi tri** ure, **če s tem soglašajo njegovi starši;**

- 4., 5..6, 7., 8. in 9. razreda izbere največ **dve uri** pouka **neobveznih** izbirnih predmetov.

**Učenec 7., 8. in 9. razreda mora izbrati dve uri izbirnih predmetov,**

**neobvezne izbirne predmete (nemščino in francoščino) pa izbere prostovoljno!**

Učenec, ki obiskuje glasbeno šolo z javno veljavnim programom, je lahko oproščen obiskovanja **obveznih** izbirnih predmetov v celoti ali eno uro tedensko. V primeru uveljavljanja obiskovanja glasbene šole namesto obiskovanja izbirnih predmetov starši to označijo v eAsistentu.

O oprostitvi sodelovanja pri izbirnih predmetih odloča ravnateljica za posamezno šolsko leto.

**Prijave so v eAsistentu odprte od 28.3.2019 do** **11. 4. 2019**. Prosimo vas, da se čim več poslužujete komunikacije preko eA. Le  **v izjemnih primerih prosite razrednika za tiskano verzijo.** Publikacija in PRIJAVA sta objavljeni tudi na spletni strani šole, v zavihku »Starši«, rubrika »Izbirni predmeti«.

**Na osnovi prijav bomo oblikovali skupine izbirnih predmetov za naslednje šolsko leto, vendar bomo izvajali le tiste izbirne predmete, za katere bo prijavljeno zadostno število učencev v skladu s Pravilnikom o normativih in standardih za izvajanje programa osnovne šole.**

**Upamo, da vam bodo informacije v publikaciji, ki smo jo pripravili, v pomoč pri izbiri izbirnih predmetov. Predlagamo vam, da odločitev o izbiri skrbno pretehtate in se po potrebi posvetujete tudi z razrednikom in drugimi učitelji.**

mag. Majda Vehovec, ravnateljica

**PREDSTAVITVE OBVEZNIH IZBIRNIH PREDMETOV**

**LETOŠNJA NOVOST – FILMSKA VZGOJA**

**FILMSKA VZGOJA: KAJ JE FILM**

Izbirni predmet je izključno namenjen **učencem 7.** razredov osnovne šole v obsegu 1 ure na teden. Pri tem izbirnem predmetu se bomo ukvarjali z vprašanjem »Kaj je film?«. Ogledali si bomo filme (igrane in animirane), se spoznali z osnovami filmskega ustvarjanja in njegovimi žanri ter ustvarili animirani film.  
Učenci se boste seznanili z osnovami filmske umetnosti, zvrstno, žanrsko in tehnološko in se preskusili v dveh vlogah: v vlogi aktivnega filmskega gledalca in v vlogi filmskega ustvarjalca. Ustvarjalno bo!

**FILMSKA VZGOJA: FILMSKI ŽANRI**

Izbirni predmet je izključno namenjen **učencem 8. razredov** osnovne šole v obsegu 1 ure na teden. Pri tem izbirnem predmetu se bomo pogovarjali o filmskih žanrih. Ogledali si bomo več filmov, preizkusili se boste tudi v ustvarjanju kratkega igranega filma.  
Seznanili vas bomo z osnovami filmske umetnosti, zvrstno, žanrsko in tehnološko, preizkusili pa se boste v dveh vlogah: v vlogi aktivnega filmskega gledalca in v vlogi filmskega ustvarjalca. Filmsko bo!

**FILMSKA VZGOJA: UMETNOST IN DRUŽBA**

Izbirni predmet je izključno namenjen **učencem 9. razredov** osnovne šole v obsegu 1 ure na teden.  
Pri tem izbirnem predmetu se bomo ukvarjali s pojmom filma v družbi.  
Ogledali si bomo vrsto filmov, obravnavali film kot odraz družbe in učenci se boste poizkusili v snemanju kratkega dokumentarnega filma.  
Temeljni namen predmeta je, da se učenci seznanijo z osnovami filmske umetnosti, zvrstno, žanrsko in tehnološko, ter da se preskusijo v dveh vlogah: v vlogi aktivnega filmskega gledalca in v vlogi filmskega ustvarjalca. Ustvarjalno in filmsko bo!

**Predmetu je namenjena 1 ura tedensko ali po dogovoru tudi več ur skupaj (npr. ogled filma v kinematografu in pogovor z ustvarjalci).**

**NEMŠČINA 1, 2, 3**

Ponudba spoznavanja in učenja tujih jezikov je na naši šoli dokaj pestra in učenci se lahko odločite tudi za nemščino. Pouk poteka preko šolskega leta po dve uri tedensko. Izbrane so zanimive teme, pisane učencem na kožo. Učenci bodo spoznali osnove nemške slovnice in uporabo jezika v manj zahtevnih dialogih. Seveda se bomo urili tudi v zapisu nemškega jezika. Vsa znanja bodo učencem koristila na tekmovanju za Nemško bralno značko. Ob koncu šolskega leta vedno izvedemo ekskurzijo na Avstrijsko Koroško, kjer v okolici Celovca ali Železne Kaple lahko svoje znanje preverijo tudi v živo.

Nemščina je materinščina več kot 100 milijonom ljudem, tudi našim severnim sosedom. Uporabnosti ji res ne manjka.

**FRANCOŠČINA 1, 2 in 3**

**Število ur in izvedba**

70 ur v šolskem letu, 2 uri tedensko (9. razred - 64 ur)

Francoščino 1 lahko učenci izberejo v 7., 8. ali 9. razredu. Francoščino 2 obiskujejo učenci, ki so pred tem obiskovali obvezni izbirni predmet Francoščina 2, Francoščino 3 pa tisti, ki so obiskovali Francoščino 1 in 2. V izjemnih primerih in v dogovoru z učiteljico, ko učenec izkaže zadostno poznavanje snovi preteklih šolskih let, se lahko priključi višji stopnji.

**Francoščina je modra izbira**

Učenje francoščine v osnovni šoli je sproščeno in zabavno. Prizadevamo si, da na ta način pri učencih vzbudimo zanimanje za jezike. Mnogi med njimi namreč kasneje nadaljujejo z učenjem francoščine v srednji šoli. Učenci pri pouku na razgiban način spoznavajo frankofonske dežele, njihove navade, običaje, glasbo in kulinariko ter svoje znanje uporabljajo na vseh mogočih področjih življenja.

Francoščina je dandanes razširjena po vsem svetu. Ni samo prestižni jezik diplomacije, ampak je v Evropski uniji postala jezik državnikov, gospodarstvenikov, pravnikov, znanstvenikov, umetnikov ... Postala je temeljni jezik Evrope, zato se francosko učijo vsi, ki jih zanimajo potovanja in možnosti poklicnega udejstvovanja v najpomembnejših institucijah Evrope. Ljubitelji francoščine radi povedo, da jih je ta čudovit romanski jezik prevzel in jih nase prikoval za vse življenje.

**Kaj vse počnemo pri francoščini?**

Pouk poteka v sodobno opremljeni učilnici in učence spodbuja k ustvarjalnosti in samostojnosti. Uporabljamo potrjen učbeniški komplet Pourquoi pas! 1. Na razpolago imajo številne enojezične in dvojezične slovarje, revije, slikovno gradivo, video gradivo, pesmi, igre, leposlovna besedila, računalnik in splet. Prevajanje in pisno izražanje poteka tudi s pomočjo tablice, kar je učencem še posebej pri srcu. Vse to jim omogoča zelo razgiban pristop k jeziku.

Učenci se naučijo predstaviti sebe in svojo družino, spoznajo besedišče v zvezi z živalmi, počitnicami, šolskimi potrebščinami, zunanjim opisom človeka, naravo, pohištvom, vsakodnevnimi aktivnostmi, vremenom, mestom, nakupovanjem, oblačili, kuharskimi recepti, prostim časom … Na višjih stopnjah spoznavajo slovnične strukture, ki jim služijo kot dobra osnova za nadgradnjo v srednji šoli in kasneje v življenju.

Vsaj enkrat letno v gospodinjski učilnici pripravljamo francoske specialitete, kot so crème brûlée, quiche lorraine in magdalenice. V pomladnih mesecih sodelujemo na Frankofonskem festivalu, kjer se učenci srečajo z vrstniki iz cele Slovenije. Aprila se preizkusimo v francoski bralni znački, kjer se vedno zelo dobro izkažemo, v 9. razredu pa sodelujemo na državnem tekmovanju iz znanja francoskega jezika. Bienvenue! - Dobrodošli!

**Načini ocenjevanja**

V vsakem ocenjevalnem obdobju so učenci ocenjeni ustno in pisno. Ocene lahko pridobijo tudi s pomočjo sodelovanja na festivalih in pri ostalih dejavnostih, ki so povezane s poukom.

Katarina Klajn

**ŠPANŠČINA 1, 2 in 3**

**Število ur in izvedba**

70 ur v šolskem letu, 2 uri tedensko (9. razred - 64 ur)

Španščino 1 lahko učenci izberejo v 7., 8. ali 9. razredu. Španščino 2 obiskujejo učenci, ki so pred tem obiskovali obvezni izbirni predmet Španščina 2, Španščino 3 pa tisti, ki so obiskovali Španščino 1 in 2. V izjemnih primerih in v dogovoru z učiteljico, ko učenec izkaže zadostno poznavanje snovi preteklih šolskih let, se lahko priključi višji stopnji.

**Zakaj je španščina vedno prava izbira?**

Španščine ni treba več posebej predstavljati, saj je vse pogosteje imenovana kar jezik prihodnosti. Število govorcev narašča neverjetno hitro, njena priljubljenost pa še hitreje. Slišimo jo v popularnih pesmih, na televiziji, v okolici, saj jo na svetu govori že skoraj 500 milijonov ljudi. Vročekrvna Španija, Andora in države Srednje ter Južne Amerike, kot so Mehika, Kuba, Čile, Kostarika, Argentina, Peru, Panama, Nikaragva, Kolumbija, Bolivija … Vse to so izjemno priljubljene države, kamor Slovenci pogosto in vedno raje potujemo. Španščina je privlačna, zabavna in za slovenske govorce zelo enostavna za izgovarjanje, saj večino glasov lahko primerjamo s slovenskimi. Špansko zaradi tega z lahkoto in kmalu spregovorimo. Povratne informacije, ki smo jih dobili od nekdanjih učencev, potrjujejo veliko koristnost učenja španščine v osnovni šoli za uspešno nadaljevanje v srednješolskem izobraževanju.

**Kako poteka pouk?**

Pri pouku španščine so učenci ves čas aktivni in ustvarjalni, saj jezik spoznavajo z branjem, pisanjem in poslušanjem. Uporabljamo učbeniška kompleta Gente Joven 1 in 2, poleg tega so na voljo dodatna gradiva, kot so zgoščenke španskih in hispanoameriških izvajalcev, video posnetki in revije. Prevajanje včasih poteka s pomočjo velikih enojezičnih ali dvojezičnih slovarjev, večinoma pa s tablico, pri čemer učenci vedno uživajo.

Učijo se predstaviti sebe in svojo družino, spoznajo besedišče v zvezi s šolo, živalmi, opisom oseb in dejavnostmi v prostem času, nakupovanjem, hrano, oblačili, deli telesa, zdravjem, potovanji …. Dobijo zadosten vpogled v špansko slovnico, ki jim služi pri nadaljevanju z učenjem španščine v srednji šoli in kasneje.

Trudimo se, da v gospodinjski učilnici pripravimo kakšno špansko ali hispanoameriško specialiteto. Med najbolj priljubljenimi so tortilje, taquitosi in mehiška vroča čokolada. V pomladnih mesecih se udeležimo španskega festivala, kjer vedno izvirno zastopamo našo šolo in urimo sposobnosti javnega nastopanja v španščini. V 8. in 9. razredu učenci tekmujejo za bralno značko, pri čemer so vedno uspešni. ¡Bienvenidos! - Dobrodošli!

**Načini ocenjevanja**

V vsakem ocenjevalnem obdobju so učenci ocenjeni ustno in pisno. Ocene lahko dobijo s pomočjo sodelovanja na festivalih in pri ostalih dejavnostih, ki so povezane s poukom.

Ingrid Škofic

**GLEDALIŠKI KLUB**



*»Gledališka vzgoja je čudovita aktivnost, ki otroku pomaga pri njegovem odraščanju in ga pripravlja na odraslo življenje. Otrok spoznava svoje telesne in* ***duhovne*** *sposobnosti, uri se v komunikaciji, je v nenehnem gibanju in raziskovanju. V igri se uči deliti, se odpovedovati, izgubljati in zmagovati, v igri tekmovalnost zamenja sodelovanje. Z igro se potrjuje, si oblikuje samozavest ter si gradi pozitivno samopodobo« (Sten Vilar).*

Predmet poteka v obsegu 1 ure na teden. Namenjen je **učencem 7.** in **8.** razreda. Cilj predmeta je seznanitev z gledališko dejavnostjo in priprava na suvereno javno nastopanje. Učenci se naučijo osnov gledališke teorije, kar prispeva k njihovemu razvoju v pozornega in kritičnega gledalca gledaliških predstav. Prek dihalnih, govornih in gibalnih vaj za igralsko tehniko se postopoma pripravljajo na javno nastopanje. Ogledajo si nekaj gledaliških predstav profesionalnih slovenskih gledališč in jih kritično ovrednotijo. S pridobljenim znanjem učenci pripravijo svojo šolsko gledališko predstavo.

**LIKOVNO SNOVANJE 7**

Izbirni predmet je namenjen učencem 7. razreda. Če želite ustvarjati in delati stvari, ki jih pri likovnem pouku ne moremo, je to prava izbira. Izdelovali bomo uporabne izdelke, ki jih boste odnesli domov. Začeli bomo z obeski za ključe iz fimo mase. Oktobra bomo namenili nekaj časa čarovnicam ter bučam, v novembru bomo izdelovali božično novoletne okraske, darilne vrečke ter druge izdelke, s katerimi boste razveselili svoje starše in prijatelje. Nekaj časa bomo namenili tudi izdelovanju »Gregorčkov« oz. hiškam. Na koncu šolskega leta si bo vsak učenec poslikal majico z motivom, ki si ga bo izbral sam. Za delo bomo uporabili barve za tekstil, fimo maso, pastele, glino … V okviru sklopa ur se bomo v mesecu aprilu ali maju odpravili v Kranj. Izbirni predmet likovno snovanje bo vodila Manca Herlec.

**LIKOVNO SNOVANJE 8**

Izbirni predmet je namenjen učencem 8. razreda. Če želite ustvarjati in delati stvari, ki jih pri likovnem pouku ne moremo, je to prava izbira.. Kar nekaj časa bomo posvetili izdelavi nočne lučke, katero bomo poslikali s pravimi barvami za glino. Tako kot v sedmem razredu bomo izdelovali uporabne izdelke, ki jih boste odnesli domov. Veliko časa bomo posvetili glinenim izdelkom. Iz nje bomo izdelali izdelke za noč čarovnic, novoletna darila in okraske za velikonočne praznike. Obiskali bomo tudi lončarsko delavnico. Na koncu šolskega leta si boste poslikali enostavno torbico. V okviru sklopa se bomo v mesecu aprilu ali maju odpravili v Kranj. Predmet si lahko izberete tisti, ki ste predmet likovno snovanje že obiskovali, kot tudi tisti, ki ga še niste. Izbirni predmet likovno snovanje bo vodila Manca Herlec.

**LIKOVNO SNOVANJE 9**

Izbirni predmet je namenjen učencem 9. razreda. Tako kot v 7. in 8. razredu bomo izdelovali uporabne predmete. Večino časa bomo posvetili izdelavi stenske ure, ki jo boste odnesli domov. Uro bomo izdelali iz gline in jo poslikali in porisali z posebnimi barvami za glino. Nekaj ur bomo preživeli v računalniški učilnici. Spoznali bomo tudi delo profesionalnega fotografa ter ga povabili na obisk. Tudi sami se bomo preizkusili v fotografiranju (portretna fotografija, krajinska fotografija) V mesecu januarju bomo imeli sklop treh ur. Predmet si lahko izberete tisti, ki ste predmet likovno snovanje že obiskovali, kot tudi tisti, ki ga še niste. Izbirni predmet likovno snovanje bo vodila Manca Herlec.

**LOGIKA**

*So ti všeč miselni orehi? Te zanima, kdo lahko reče »Ti si moj sin, jaz pa nisem tvoj oče?«*

*Če te zanimajo miselni izzivi, se vključi v izbirni predmet logika.*

Logika je veda, ki preučuje metode in postopke za razlikovanje pravilnega od napačnega sklepanja. Učenci spoznavajo osnovne logične pojme in se usposobijo za njihovo uporabo v vsakdanjem življenju. Učenci razvijajo sposobnost logičnega mišljenja in natančnega izražanja, usposabljajo se za vztrajno in urejeno delo, uporabljajo logiko pri matematiki, učenju jezikov in naravoslovju, pridobivajo samozavest pri samostojnem odločanju in zagovarjanju svojih stališč, razlikujejo argumentirano utemeljevanje od slabega pojasnjevanja, razvijajo sposobnost medsebojnega komuniciranja, spoznavajo miselne sposobnosti drugih ter se usposabljajo za timsko delo.

**OBDELAVA GRADIV LES**

Mentor: Špela Jenko

*Želiš šolsko uro preživeti ustvarjalno in sproščeno? Izberi Obdelavo gradiv les.*

****Iz lesa in lesnih gradiv bomo ustvarjali najrazličnejše izdelke iz lesa: od igrač, okraskov, modelov, uporabnih predmetov, vozil ... Izdelovali bomo s pomočjo ročnega in tudi električnega orodja. Ure bodo hitro minevale in ne bo skrbi zaradi učenja ali nadležnih testov.

Prijavite se učenci in učenke, ki radi ustvarjate in ste ročno spretni ali pa si te spretnosti želite pridobiti. Ob izdelavi zanimivih predmetov boste spoznali, da sami lahko marsikaj ustvarite.

# ANSAMBELSKA IGRA

## ORFF OŠŠ 2013 14 ZA IZBIRNE P.png

### ENOLETNI IZBIRNI PREDMET

**MENTOR : DANE SELAN**

## ANSAMBELSKA IGRA

**Ansambelska igra je enoletni izbirni predmet**, ki ga učenci obiskujejo **enkrat tedensko** po **eno šolsko uro**. Za pouk učenci ne potrebujejo učbenikov, le zvezek v katerega si bodo zapisali nekaj bistvenih navodil za izvedbo skladb, ki se jih bodo učili.

Kot že ime pove, bomo pri tem predmetu **ustanovili šolski band**, ki bo sestavljen iz šolskih instrumentov in seveda tistih, ki jih bodo lahko prispevali učenci sami – v kolikor jih imajo. Delo v orkestru bo zastavljeno tako, da **glasbeno predznanje ni potrebno**.

**Vabljeni ste vsi učenci, ne le tisti, ki obiskujejo glasbene šole.**

**..\..\..\..\Program Files\Common Files\Microsoft Shared\Clipart\cagcat50\en00349_.wmf**

Izbirni predmet »Ansambelska igra« boste izbrali učenci :

* ki radi preizkušate svoje sposobnosti v **ustvarjanju lastnih melodij, pesmic, popevk,priredb;**

..\..\..\..\Program Files\Common Files\Microsoft Shared\Clipart\cagcat50\en00354_.wmf

* ki radi sami spoznavate, kako zvenijo **skladbe Siddharte, Murata,** **Mozarta** in ostalih skladateljev in popularnih tujih in domačih bendov **v naši** – **šolski izvedbi**;
* ki radi igrate na **različne instrumente** ( ksilofone, zvončke, tolkala, kitare, klavir ...);

[[](file:///C:\imgres?imgurl=www.rtvslo.si\simfoniki\_images\orkester\tolkala.gif&imgrefurl=http:\www.rtvslo.si\simfoniki\slo\02-15_tolkala.html&h=260&w=251&sz=15&tbnid=--Ox8jKJ_kIJ:&tbnh=106&tbnw=103&prev=\images?q=tolkala&hl=en&lr=lang_en|lang_sl&ie=UTF-8&oe=UTF-8&sa=N)](http://images.google.com/imgres?imgurl=www.rtvslo.si/simfoniki/_images/orkester/tolkala.gif&imgrefurl=http://www.rtvslo.si/simfoniki/slo/02-15_tolkala.html&h=260&w=251&sz=15&tbnid=--Ox8jKJ_kIJ:&tbnh=106&tbnw=103&prev=/images%3Fq%3Dtolkala%26hl%25%20)

* ki se ne ustrašite **sodobnih** , latinsko-ameriških, afriških **ritmov**;
* ki radi **pojejete sami** – kot solisti ali pa v manjših skupinah (duet, tercet, kvartet);

..\..\..\..\Program Files\Common Files\Microsoft Shared\Clipart\cagcat50\bd06518_.wmf

* ki bi radi aktivno pomagali pri **nastajanju prvega CD-ja z lastnimi posnetki**;
* ki si želite predstaviti svoje dosežke **na pravih nastopih v živo**  na šoli in izven nje;
* ki želite razvijati svoje **sposobnosti za delo v skupini**;
* ki želite razvijati svoje sposobnosti za **kreativno izmenjavo idej** na poti do skupnega cilja.

**RAČUNALNIŠTVO - UREJANJE BESEDIL**

Računalništvo - Urejanje besedil je naravoslovno-tehnični izbirni predmet, pri katerem učenci pridobijo tista temeljna znanja **računalniško-informacijske pismenosti,** ki so potrebna v življenju in pri nadaljnjem izobraževanju.

**Pri tem predmetu bo učenec spoznal:**

|  |  |
| --- | --- |
|  | * kaj je računalnik, |
|  | * zgradbo računalnika, |
|  | * http://www.os-sencur.si/files/2015/03/office365_edu.jpgprogramsko opremo računalnika, |
|  | * osnove dela v okolju Windows, |
|  | * delo z datotekami in mapami, |
|  | * kaj so programski virusi in zaščita pred njimi, |
|  | * delo z urejevalnikom besedil, |
|  | * temeljna pravila oblikovanja besedil, |
|  | * zahtevnejše urejanje besedila, |
|  | * z risarskim programom bo izdelal točkovno sliko in jo vrinil v besedilo, |
|  | * ustvaril bo glavo in nogo dokumenta ter sprotne opombe, |
|  | * iskal bo podatke na internetu, ugotavljal pristnost podatkov, |
|  | * izdelal bo tabelo, kazalo vsebine in slik, |
|  | * poslal bo sporočilo po elektronski pošti in na prejeto sporočilo odgovoril, |
|  | * spoznal bo Office 365. |

Predmet je prilagojen predznanju učencev in je namenjen tako začetnikom kot tudi učencem, ki že imajo nekaj znanja pri delu z računalnikom, saj svoje znanje nadgrajujejo z zahtevnejšimi vsebinami. Pridobljeno znanje lahko učenci uporabijo pri pisanju referatov, seminarskih in raziskovalnih nalog pri drugih predmetih.

Vsak učenec dela za svojim računalnikom ter na koncu samostojno izdela projektno nalogo, pri kateri si temo izbere sam. Sodelovali bomo tudi na računalniškem tekmovanju.

**RAČUNALNIŠTVO – MULTIMEDIJA**



Računalništvo - Multimedija je naravoslovno-tehnični izbirni predmet, pri katerem učenci nadgradijo, poglobijo in razširijo znanja, pridobljena pri izbirnem predmetu Računalništvo - Urejanje besedil. Namen predmeta je seznaniti in naučiti učence uporabe računalnika kot multimedijske naprave za obdelavo besedila, slik, zvoka in animacije.



**Učenec bo pri tem predmetu spoznal:**

|  |  |
| --- | --- |
|  | * kaj je multimedija, |
|  | * seznanil se bo z iskanjem informacij po različnih medijih, |
|  | * spoznal bo delo z optičnim bralnikom, digitalnim fotoaparatom in mikrofonom, |
|  | * obdeloval bo slike, fotografije, |
|  | * spoznal bo razliko med multimedijo in monomedijo, |
|  | * spoznal bo elemente računalniške predstavitve, |
|  | * spoznal bo pravila dobrega oblikovanja računalniških predstavitev, |
|  | * spoznal bo program za pripravo predstavitve, |
|  | * v predstavitvi bo uporabil grafe, diagrame, … |
|  | * izdelal bo lastno animacijo, |
|  | * pripravil bo slikovne in zvočne podatke in jih učinkovito združil z besedilom v računalniško predstavitev, |
|  | * izdelal bo lastno predlogo za predstavitev in kviz, |
|  | * nadaljevali bomo z delom v Office 365. |

Predmet je prilagojen učencem, ki že imajo nekaj znanja pri delu z računalnikom. Znanje, pridobljeno pri tem predmetu, lahko učenci uporabijo pri izdelavi računalniških predstavitev pri drugih predmetih ter predstavitvah najrazličnejših projektov, ki jih na šoli ne manjka.

Vsak učenec si izbere temo s področja, ki ga zanima, in izdela računalniško predstavitev, v katero vključi podatke, slike, animacijo in film. Na svojo temo izdela kviz. Sodelovali bomo tudi na računalniškem tekmovanju.


![](data:None;base64,)**RAČUNALNIŠTVO - RAČUNALNIŠKA OMREŽJA**

Računalništvo - Računalniška omrežja je naravoslovno-tehnični izbirni predmet, pri katerem učenci nadgradijo, poglobijo in razširijo znanja, pridobljena pri prejšnjih dveh izbirnih predmetih iz sklopa Računalništvo.

Sodobni človek potrebuje internet. V njem so podatki, ki jih potrebuje za spoznavanje in razumevanje realnosti. Vendar podatki na splet niso prišli sami po sebi. Nekdo jih je vanjo vpletel. Znanje, kako to storiti čim bolj učinkovito in estetsko, postaja vedno pomembnejše.

**Pri tem predmetu bo učenec spoznal:**

|  |  |
| --- | --- |
|  | * osnove računalniških omrežij, |
|  | * povezovanje računalnikov in drugih elektronskih naprav, |
|  | * posebnosti omrežij, * kaj je internet in katere storitve nam nudi, |
|  | * varnost na internetu, * uporaba Office 365, |
|  | * spletni sestavek in jezik HTML, |
|  | * izdelal bo lastno spletno stran, * na koncu bomo spoznali program Scratch, s katerim si bo lahko izdelal lastni program, igrico. |



Poudarek predmeta je na izdelavi spletnega sestavka s področja, ki učenca najbolj zanima. Pri predmetu se zahteva predhodno znanje dela z računalnikom. Učenec bo pri predmetu samostojno izdelal spletno stran. Sodelovali bomo tudi na računalniškem tekmovanju.

**MATEMATIČNE DELAVNICE 7**

Učenci pridobijo izkušnje in jih povezujejo z matematičnimi znanji, pridobljenimi pri rednem pouku. Razvijajo sposobnost izražanja svojega matematičnega znanja, sposobnost opazovanja in spreminjana lastnega načina razmišljanja. Razvijajo prostorske predstave. Učenci spoznajo matematiko kot delo več generacij in narodov. Vsebina (logika, štetje, nenavadna aritmetika, tlakovanja).

**MATEMATIČNE DELAVNICE 8**

Učenci pridobijo izkušnje in jih povezujejo z matematičnimi znanji, pridobljenimi pri rednem pouku. Vsebina (zgodovina matematike, drugačna geometrija, miselne igre, geometrija s prepogibanjem papirja).

**MATEMATIČNE DELAVNICE 9**

Učenci pridobijo izkušnje in jih povezujejo z matematičnimi znanji, pridobljenimi pri rednem pouku. Vsebina (aritmetične uganke, telesa in prostor, matematika šifriranja, fraktali).

SODOBNA PRIPRAVA HRANE

Pri izbirnem predmetu Sodobna priprava hrane učence poučujemo o prehrani glede na zagotavljanje in ohranjanje zdravja. Učijo se o pomembnosti varne, varovalne in zdrave prehrane ter načina priprave. Je **enoletni** izbirni predmet in se lahko izvaja v 8. in 9. razredu. Pouk temelji na praktičnih vajah - pripravi hrane, zato poteka v blok urah na 14 dni. Poučuje učiteljica Lucija Lah.

**Cilji predmeta**

Učenci:

* razvijajo sposobnosti uporabe, povezovanja in tvornega mišljenja za preudarno odločanje o lastni prehrani predvsem v smislu zagotavljanja zdravja;
* nadgrajujejo vsebine, ki so jih pridobili pri rednem predmetu Gospodinjstvo;
* poglabljajo znanja, predvsem v smislu usmerjanja v nadaljnje šolanje na agroživilskih, gostinsko-turističnih in zdravstvenih šolah;
* razvijajo individualno ustvarjalnost.

Teme in vsebine:

* hranljive vsebine, povezane z zdravjem,
* kakovost živil in jedi,
* priprava zdrave hrane,
* prehranske navade.

**RETORIKA**


*Kaj odlikuje uspešnega odvetnika, priljubljeno voditeljico zabavnega programa na televiziji, politika, uspešnega prodajalca, odlično učiteljico, spretnega poslovneža in dobro igralko ter nenazadnje uspešne učence?*

|  |
| --- |
| Ključ se skriva v retoričnih ali govorniških veščinah, ki si jih je moč pridobiti pri izbirnem predmetu Retorika.  Učenci se pri retoriki učijo javnega nastopanja in izražanja svojih stališč, veščin prepričljivega, jasnega, samozavestnega in uspešnega govornega nastopanja; spoznali bodo, kako se znebiti treme in suvereno nastopati v svojem slogu ter tako s poslušalci vzpostaviti dober stik in kvalitetno komunikacijo. |

**RISANJE V GEOMETRIJI IN TEHNIKI**

Mentor: Špela Jenko

*Bi rad/a znal/a izrisati različne predmete, kot so: fotoaparat, telefon, računalnik, hišo… s pomočjo računalniškega programa SketchUp? Bi si rad/a izrisa/a svojo novo (sanjsko) sobo? Imaš rad/a delo z računalnikom?*


Če te to področje zanima izberi Risanje v geometriji in tehniki, kjer bomo s pomočjo računalniškega programa SketchUp povezali znanja in izkušnje o grafični predstavi teles iz okolja in jih povezali s postopki risanja. Poudarek bo na prostorski projekciji, risanju plaščev teles, načrtov in shem. Spoznali bomo osnovne značilnosti risanja v strojništvu, elektrotehniki in gradbeništvu.

Pri predmetu bomo razvijali ustvarjalnost, udejanjali svoje ideje in izboljševali svojo prostorsko predstavo.

**ROBOTIKA V TEHNIKI**

Mentor: Špela Jenko

*Kaj je robot? Bi jih rad/a spoznal/a? Se rad/a igraš z Lego kockami? Bi rad/a izdelal/a robota? Kaj zmorejo roboti? Ali slišijo, vidijo in tipajo? Bi se rad/a preizkusil/a v tekmovanju z njimi?*

Vse to in še več boš izvedel/a pri predmetu **Robotika v tehniki. Pridobil/a** boš osnovna znanja o elektronskih krmiljenjih, ki so potrebna za računalniško vodenje, o senzorjih, ki omogočajo določeno gibanje robota. Seznanil/a se boš s temeljnimi načeli računalniško vodene proizvodnje in z mestom robotike v njej.

Spoznali bomo različna področja, v katerih ima robotika pomembno vlogo.

Pri pridobivanju praktičnih izkušenj si bomo pomagali z uporabo ustreznih didaktičnih sestavljank (**Lego Mindstorms**), s katerimi bomo gradili delujoče, računalniško krmiljene modele strojev, naprav, vozil,…

Praktično delo bo prevladujoča oblika pouka.

**VERSTVA IN ETIKA**

*Te zanima, zakaj se v Indiji krave brez ovir sprehajajo po ulicah? Veš, da v BiH ne dobiš svinjine v vsaki mesnici? Zakaj nekateri športniki pred tekmo preko obraza naredijo znamenje križa? Kdo so Judje? Kaj so storili, da so bili v drugi svetovni vojni preganjani?*


*Če te to področje zanima, izberi Verstva in etiko, kjer bomo odstrli tančice in pokukali v svet glavnih svetovnih verstev.*

Pri predmetu Verstva in etika bo glavni poudarek na načinu življenja ljudi na različnih koncih sveta, ki je plod verskih vplivov. Ker je krščanstvo verstvo, ki je s svojimi sestavinami sooblikovalo zahodno civilizacijo in kulturo, torej okolje, v katerem živimo, bo večja pozornost namenjena njemu. Predmet verstva in etika učencem ponuja možnost, da razširijo znanje, ki ga o tej temi dobijo pri drugih predmetih (GEO, ZGO, DKE, SLJ) in je namenjen učencem z religiozno vzgojo ali brez nje.

**SONCE, LUNA, ZEMLJA**

*Si dovolj radoveden? Te zanima kaj je Sonce in kako vpliva na naš planet? Kaj pa površina Lune?*

*Veš, kolikšne so razdalje v vesolju? Želiš izvedeti zakaj le občasno in na določenem delu Zemlje opazimo Sončev ali Lunin mrk? Kako pa je s položaji osnovnih zvezd v posameznih ozvezdjih?*

[](http://www.google.si/url?sa=i&rct=j&q=&esrc=s&source=images&cd=&cad=rja&uact=8&docid=91QqjJAKQMgMGM&tbnid=DZtbD1Kc-M79xM:&ved=0CAUQjRw&url=http://stateofthenation2012.com/?p=2257&ei=CBNaU7GqBYzasgac94CQBA&bvm=bv.65397613,d.bGQ&psig=AFQjCNECrtKOTzjhsARjhrhcmPORqb9Zug&ust=1398498302012257)Astronomija je veda, ki stalno buri človekovo domišljijo. Opazovanje astronomskih pojavov, dogodkov in potekov dogodkov nam pomaga razumevati skrivnosti vesolja. Veliko pojavov je vsakdanjih in zato tako preprostih, da se jih niti ne zavedamo niti jih opazimo. Pri tem izbirnem predmetu bomo opazovali in pojasnjevali naravne pojave, merili, zapisovali in urejali podatke ter jih predstavili z grafi. Namen predmeta je opozarjati na vlogo astronomije v naravoslovju in z

zanimivimi vsebinami povečati interes učencev za naravoslovje.

**ŠOLSKO NOVINARSTVO**

Pravijo, da je biti novinar ne poklic, temveč način življenja. Novinar je namreč ves čas radoveden, zvedav, je široko razgledan. Da pride do prave resnice, mora biti tudi pogumen, postavljati mora prava vprašanja ob pravem času. Dober novinar je spoštljiv do intervjuvanca, zna biti vljuden in uvideven. Je dober govorec ali pisec besedil. Teh veščin pa novinar seveda ne pridobi čez noč, zato se je pametno o njih poučiti že v rani mladosti.


 Pri izbirnem predmetu šolsko novinarstvo bomo spoznavali neumetnostna besedila, zlasti publicistična. Prebirali jih bomo, jih vrednotili ter jih tudi sami tvorili. Pri pouku se bomo usposobili za kritično sprejemanje propagandnih vsebin. Ustvarili bomo tudi šolski časopis.

Naše novinarsko delo se bo preneslo tudi na teren, saj bomo delali ankete, intervjuje, prispevke z raznih koncev Šenčurja in okolice. Ob obisku časopisne hiše, radijske ali televizijske postaje se bomo seznanili z delom poklicnih novinarjev. Šolsko novinarstvo je torej namenjeno učencem, ki jih zanima pisanje, raziskovanje, urednikovanje, spoznavanje zanimivih osebnosti in fotografija. Predmet poteka samo eno leto in je namenjen učencem 7., 8. in 9. r.

Šolski novinarki spoznavata delo fotoreporterke Gorenjskega glasa.

**ŠPORT**

*"Mens sana in corpore sano" – Zdrav duh v zdravem telesu. Pridruži se nam pri izbirnih predmetih s področja športa, s katerimi udejanjamo znan latinski citat!*

[](http://www.google.si/imgres?imgurl=http://www.mlaska.com/files/2011/06/icons_sport.jpg&imgrefurl=http://www.mlaska.com/sl/zabava/sport/&h=232&w=450&tbnid=Fq1YzdhhWWPOYM:&zoom=1&docid=CFNG_Y_baEqoPM&hl=sl&ei=UEBWU-fbAYXnygPM44CYCA&tbm=isch&ved=0CJgBEDMoJzAn&iact=rc&uact=3&dur=749&page=2&start=22&ndsp=31)Program izbirnih predmetov dopolnjuje osnovni program šolske športne vzgoje, skupaj pa predstavljata obogateno celoto. Šola učencem ponuja tri enoletne predmete: Šport za zdravje, Izbrani šport (nogomet, odbojka) in Šport za sprostitev.

**ŠPORT ZA ZDRAVJE ZA 7. RAZRED**

Pri tem predmetu so predstavljene raznovrstne vsebine kot nadgradnja osnovnega športnega programa pri športni vzgoji. Vsebine so naravnane na spoznavanje različnih vplivov gibalnih dejavnosti na zdravje, razumevanje pomena telesne in duševne sprostitve ter nadomeščanje različnih negativnih učinkov sodobnega življenja.

**IZBRANI ŠPORT ZA 8. RAZRED**

Namen predmeta je poglabljanje vsebin določenega športa. Namenjen je vsem učencem, ne le tistim, ki se z izbranim športom že ukvarjajo v šoli ali zunaj nje. Znotraj predmeta ponujamo naslednji izbiri: odbojko in nogomet.

**ŠPORT ZA SPROSTITEV ZA 9. RAZRED**

Namen predmeta je seznaniti se z novimi športi, ki so pomemben del sodobne športno-rekreativne ponudbe. Cilj je vzljubiti šport, poiskati sebi primerno športno vsebino glede na sposobnosti, pogoje… Dejavnosti bodo potekale v športni dvorani, učni sklopi pa več ur strnjeno v popoldanskem času izven.

**POSKUSI V KEMIJI** 

*Ali je barvilo v črnem flomastru res črno? Kako narediti zrcalo? Iz česa je milo in kako ga pripraviti? Kako napisati skrito sporočilo in ali se da pisati z ognjem? Kako plin postane tekoč? Ali žebelj lahko krvavi? Kako se v lastnostih razlikujeta kokakola in kokakola brez sladkorja? Kako ponazoriti vulkan?*

Pri predmetu Poskusi v kemiji bodo učenci na taka in podobna vprašanja iskali odgovore pri eksperimentalnem delu. Spoznali bodo najpomembnejše kemike, njihove prispevke k znanosti in njihov vpliv na razvoj kemije. Seznanili se bodo z načeli varnega dela in reda v laboratoriju, se naučili uporabljati laboratorijski pribor, sestaviti »aparaturo« za eksperimentalno delo, natančno in samostojno izvajati eksperimente po navodilih, beležiti, urejati in predstaviti opažanja in rezultate, analizirati njihovo smiselnost in postavljati zaključke. Samostojno bodo načrtovali preprost eksperiment, določili potrebščine in ga varno izvedli.

Izbirni predmet Poskusi v kemiji omogoča učencem, da utrdijo, dopolnijo in poglobijo znanja, spretnosti in veščine, ki jih pridobijo pri pouku kemije. Pri predmetu se razvijajo in poglabljajo naravoslovna pismenost, osnove znanstvenega, kompleksnega mišljenja, različne spretnosti in veščine ter povezovanje teorije s prakso. Izbirni predmet je enoletni in se lahko izvaja v 8. ali 9. razredu. Poučuje učiteljica Jerneja Vraber Jagodic.